Návrh

# NARIADENIE VLÁDY

**Slovenskej republiky**

**z ... 2017,**

**ktorým sa mení a dopĺňa nariadenie vlády Slovenskej republiky č. 75/2015 Z. z., ktorým sa ustanovujú pravidlá poskytovania podpory v súvislosti s opatreniami programu rozvoja vidieka v znení nariadenia vlády Slovenskej republiky č. 163/2015 Z. z.**

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

**Čl. I**

Nariadenie vlády Slovenskej republiky č. 75/2015 Z. z., ktorým sa ustanovujú pravidlá poskytovania podpory v súvislosti s opatreniami programu rozvoja vidieka v znení nariadenia vlády Slovenskej republiky č. 163/2015. Z. z. sa mení a dopĺňa takto:

1. V § 2 odsek 6 znie:

„(6) Platbu podľa § 1 ods. 1 možno poskytnúť žiadateľovi na základe žiadosti o vyplatenie platby (ďalej len „žiadosť o platbu“). Platbu podľa § 1 ods. 1 písm. b) na lesný pozemok podľa § 11 až 14 možno poskytnúť na základe žiadosti len žiadateľovi, ktorým je súkromný obhospodarovateľ lesa alebo združenie súkromných obhospodarovateľov lesa s právnou subjektivitou.“.

1. Za § 2 sa vkladá § 2a, ktorý vrátane nadpisu znie:

„**§ 2a**

**Rozšírenie záväzku**

1. Žiadateľ o poskytnutie podpory môže počas trvania záväzku v rámci opatrenia podľa § 1 ods. 1 písm. c), d) a f) požiadať o rozšírenie záväzku z dôvodu navýšenia pôvodnej operácie13b) alebo pribratia ďalšej operácie do skončenia záväzku; rozšírením záväzku nevzniká nový záväzok.
2. Žiadosť o rozšírenie záväzku podľa odseku 1 podáva žiadateľ o poskytnutie podpory do termínu určeného vo výzve zverejnenej na webovom sídle platobnej agentúry najneskôr do 15. mája príslušného roka. Prílohami k žiadosti o rozšírenie záväzku podľa odseku 1 sú prílohy podľa

a) § 16 ods. 4 alebo ods. 5, ak ide o opatrenie podľa § 1 ods. 1 písm. c),

b) § 32 ods. 3, ak ide o opatrenie podľa § 1 ods. 1 písm. d),

c) § 48 ods. 3 alebo ods. 5, ak ide o opatrenia podľa § 1 ods.1 písm. f).

1. Rozšírením záväzku na základe žiadosti o rozšírenie záväzku podľa odseku 1 nie je dotknuté trvanie pôvodného záväzku.
2. Žiadosť o rozšírenie záväzku podľa odseku 1 nemožno podať v piatom roku trvania záväzku.“.

Poznámka pod čiarou k odkazu 13b znie:

„13b) Čl. 15 delegovaného nariadenia Komisie (EÚ) č 807/2014 z 11. marca 2014, ktorým sa dopĺňa nariadenie Európskeho parlamentu a Rady(EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a ktorým sa zavádzajú prechodné ustanovenia (Ú. v. EÚ L 227/3, 11.7.2014) v platnom znení.“.

1. V § 11 ods. 1 sa za slová „lesných pozemkov32)“ vkladajú slová „a v Informačnom systéme lesného hospodárstva32a)“.

Poznámka pod čiarou k odkazu 32a znie:

„32a) § 45 zákona č. 326/2005 Z. z. v znení neskorších predpisov“.

1. V § 16 ods. 4 písm. c) sa za slovo „Bratislave“ vkladajú slová „(ďalej len „kontrolný ústav“).“.
2. V § 19 ods. 3 úvodná veta znie: „Žiadateľ o poskytnutie podpory podľa [§ 16 ods. 1](https://www.slov-lex.sk/pravne-predpisy/SK/ZZ/2015/75/20150801.html#paragraf-16.odsek-1) a plochy, na ktoré sa vzťahuje záväzok, musia byť najneskôr do predloženia žiadosti o poskytnutie podpory evidované v registri“.
3. V § 19 ods. 3 písm. a) sa na konci pripájajú tieto slová: „alebo v ostatných ovocných sadoch“.
4. V § 19 ods. 13 písm. b) sa za slovo „pôvodná“ vkladá čiarka a slová „zošľachtená valaška, cigája“.
5. V § 21 ods. 1 písm. a) a § 23 ods. 1 písm. a) prvom bode sa slová „zoznam zakázaných účinných látok prípravkov na ochranu rastlín je uvedený v prílohe č. 11,“ nahrádzajú slovami „žiadateľ nesmie použiť prípravky na ochranu rastlín so zakázanými účinnými látkami, ktoré sú uvedené v prílohe č. 11,“.
6. V § 21 ods. 1 sa za písmeno b) vkladá nové písmeno c), ktoré znie:

„c) predložiť kontrolnému ústavu evidenciu spotreby prípravkov na ochranu rastlín podľa osobitných predpisov,44a)“.

Poznámka pod čiarou k odkazu 44a znie:

„44a) § 35 ods. 2 zákona č. 405/2011 Z. z.

Príloha č. 1 k vyhláške Ministerstva pôdohospodárstva a rozvoja vidieka Slovenskej republiky č. 491/2011 Z. z. o vedení záznamov o prípravkoch na ochranu rastlín a nahlasovaní údajov, podmienkach a postupoch pri skladovaní a manipulácii s prípravkami na ochranu rastlín a čistení použitých aplikačných zariadení.“.

Doterajšie písmená c) až g) sa označujú ako písmená d) až h).

1. V § 21 ods. 1 písmeno d) znie:

„d) zabezpečiť v prvom roku záväzku a štvrtom roku záväzku v akreditovanej inštitúcii rozbor pôdnych vzoriek odobratých z každého dielu pôdneho bloku spôsobom ustanoveným v prílohe č. 12 časti A zameraný na chemické látky uvedené v prílohe č. 12 časti A a zabezpečiť dodržanie ich limitných hodnôt; hodnoty týchto chemických látok nesmú prekročiť limitné hodnoty uvedené v prílohe č. 12 časti A,“.

1. V § 21 odsek 2 znie:

„(2) Žiadateľ je povinný zaslať platobnej agentúre výsledky rozborov podľa odseku 1 písm. d) a e) do 31.decembra príslušného roku.“.

1. Slová „§ 19 ods. 14“ sa v celom texte nariadenia vlády nahrádzajú slovami „§ 19 ods. 15“.
2. V § 22 ods. 1 písmeno a) znie:

„a) používať na celej výmere plochy poľnohospodárskej pôdy, na ktorú sa vzťahuje záväzok, povolené chemické prípravky na ochranu rastlín a chemické prípravky na ochranu rastlín podľa osobitného predpisu44) s dodržaním ochrannej lehoty;46) žiadateľ nesmie použiť prípravky na ochranu rastlín so zakázanými účinnými látkami, ktoré sú uvedené v prílohe č. 11,“.

1. V § 22 ods. 1 sa za písmeno a) vkladá nové písmeno b), ktoré znie:

„b) používať prípravky na ochranu rastlín v rámci rozsahu ich registrovaného použitia s účinnými látkami, ktoré sú povolené pre integrovanú produkciu zeleniny a ktoré sú zverejňované podľa osobitného predpisu,44) na poľnohospodárske plodiny zaradené do operácie pestované v rámci osevného postupu na ploche,“.

Doterajšie písmená b) až i) sa označujú ako písmená c) až j).

1. V § 22 ods. 1 sa za písmeno c) vkladá nové písmeno d), ktoré znie:

„d) predložiť kontrolnému ústavu evidenciu spotreby prípravkov na ochranu rastlín podľa osobitných predpisov,44a)“.

Doterajšie písmená d) až j) sa označujú ako písmená e) až k).

1. V § 22 ods. 1 písmená e) až g) znejú:

„e) zabezpečiť dodržanie limitných hodnôt rizikových látok uvedených v prílohe č. 14 a každoročne pred zberom úrody zabezpečiť v akreditovanej inštitúcii analytický rozbor jednej vzorky

1. z každého pestovaného druhu zeleniny zameraný na chemické prvky, dusičnany a na rezíduá použitých účinných látok;45) ak žiadateľ pestuje zeleninu na ploche menšej ako 5 ha, vzorka sa odoberá z druhu zeleniny, ktorý sa pestuje na prevažnej výmere, na ktorú sa vzťahuje záväzok,
2. zemiakov zameraný na chemické prvky, dusičnany a na rezíduá použitých účinných látok,45)
3. jahôd na chemické prvky a rezíduá použitých účinných látok,45)

f) zabezpečiť v prvom roku trvania záväzku a štvrtom roku záväzku v akreditovanej inštitúcii rozbor pôdnych vzoriek odobratých z každého dielu pôdneho bloku zaradeného do záväzku spôsobom odberu pôdnych vzoriek ustanoveným v prílohe č. 12 časti A zameraný na rizikové látky uvedené v prílohe č. 12 časti A a zabezpečiť dodržiavanie ich limitných hodnôt; limitné hodnoty týchto chemických látok sú uvedené v prílohe č. 12 časti A,

g) zabezpečiť dvojročný osevný postup rotáciou pestovanej zeleniny46a) a štvorročný osevný postup pri pestovaní zemiakov, pričom zelenina rovnakého rodu uvedená v prílohe č. 15a časti A sa nesmie počas dvojročného osevného postupu pestovať na tej istej ploche dielu pôdneho bloku okrem viacročných druhov zeleniny, ktoré sú uvedené v prílohe č. 15a časti B a zemiaky sa nesmú na tej istej ploche dielu pôdneho bloku pestovať tri roky,“.

Poznámka pod čiarou k odkazu 46a znie:

„46a) § 3 písm. a) zákona č. 597/2006 Z. z. o pôsobnosti orgánov štátnej správy v oblasti registrácie odrôd pestovaných rastlín a uvádzaní množiteľského materiálu pestovaných rastlín na trh v znení zákona č. 469/2008 Z. z.

Spoločný katalóg odrôd druhov zeleniny - 34. úplné vydanie (Ú. v. EÚ C 395, 27.11.2015).“.

1. V § 22 odsek 2 znie:

„(2) Žiadateľ je povinný zaslať platobnej agentúre výsledky rozborov podľa odseku 1 písm. e) prvého až tretieho bodu a f) do 31.decembra príslušného roku.“.

1. V § 23 ods. 1 sa písmeno a) dopĺňa piatym bodom, ktorý znie:

„5. každoročne pred zberom úrody zabezpečiť v akreditovanej inštitúcii rozbor plodov zameraný na rezíduá použitých účinných látok, pričom jedna vzorka hrozna sa odoberá z každých aj začatých 20 ha vinohradu, na ktoré sa vzťahuje záväzok; hodnoty týchto látok nesmú prekročiť limitné hodnoty uvedené v osobitnom predpise,45)“.

1. V § 23 ods. 1 písm. c) tretí bod znie:

„3. predložiť kontrolnému ústavu evidenciu spotreby prípravkov na ochranu rastlín podľa osobitných predpisov,44a)“.

1. V § 23 odsek 2 znie:

„(2) Žiadateľ je povinný zaslať platobnej agentúre výsledky rozborov podľa odseku 1 písm. a) piateho bodu do 31.decembra príslušného roku.“.

1. V § 25 písm. d) sa slová „orgánu štátnej ochrany prírody “ nahrádzajú slovami „Štátnej ochrany prírody Slovenskej republiky“.
2. V § 28 sa za písmeno b) vkladá nové písmeno c), ktoré znie:

„c) odoberať pôdne vzorky podľa písmen a) a b) z každých aj začatých 10 ha poľnohospodárskej pôdy, na ktorú sa vzťahuje záväzok,“.

Doterajšie písmená c) až e) sa označujú ako písmená d) až f).

1. V § 30 odsek 1 znie:

„(1) Platba na operáciu podľa § 15 sa zníži o 10 %, ak platobná agentúra na základe vykonanej kontroly zistí, že žiadateľ o platbu porušil podmienku podľa

a) § 21 ods. 1 písm. h),

b) § 22 ods. 1 písm. i) a k),

c) § 23 ods. 1 písm. a) tretieho bodu a štvrtého bodu alebo podľa § 23 ods. 1 písm. c) prvého bodu, druhého bodu a piateho bodu,

d) § 25 písm. j) prvého a tretieho bodu,

e) § 26 písm. d),

f) § 27 písm. c) a d) alebo

g) § 28 písm. d).“.

1. V § 30 ods. 2 sa slová „§ 19 ods. 15“ nahrádzajú slovami „§ 19 ods. 16“.
2. V § 30 odsek 3 znie:

„(3) Platba na operáciu podľa § 15 sa zníži o 20 %, ak platobná agentúra na základe vykonanej kontroly zistí, že žiadateľ o platbu porušil podmienku podľa

a) § 21 ods. 1 písm. d) až g) alebo podľa § 21 ods. 2,

b) § 22 ods. 1 písm. e) prvého bodu, druhého bodu alebo tretieho bodu, podľa § 22 ods. 1 písm. f) až h) alebo podľa § 22 ods. 2,

c) § 23 ods. 1 písm. a) piateho bodu, § 23 ods. 1 písm. b) prvého až šiesteho bodu, § 23 ods. 1 písm. c) tretieho bodu alebo podľa § 23 ods. 2,

d) § 24 písm. a) až e),

e) § 25 písm. a), b), d) až h) a k),

f) § 26 písm. c), e) a g),

g) § 27 písm. a), b) a e),

h) § 28 písm. a), b), c), e) a f) alebo

i) § 29 písm. c).

1. V § 30 ods. 4 písmená a) a b) znejú:

„a) § 22 ods. 1 písm. j),

b) § 25 písm. c).“.

1. V § 30 ods. 4 písmeno e) znie:

„e) § 28 písm. e)“.

1. V § 30 sa za odsek 4 vkladajú nové odseky 5 až 7, ktoré znejú:

„(5) Platba na operáciu podľa § 15 písm. a), b) alebo c) sa zníži o 20 %, ak boli použité nepovolené chemické prípravky na ochranu rastlín alebo ak nebola dodržaná ochranná lehota podľa § 21 ods. 1 písm. a), § 22 ods. 1 písm. a) alebo podľa § 23 ods. 1 písm. a) prvého bodu.

(6) Platba na operáciu podľa § 15 písm. a), b) alebo c) sa žiadateľovi neposkytne, ak boli použité prípravky na ochranu rastlín so zakázanými účinnými látkami, ktoré sú uvedené v prílohe č. 11.

(7) Platba na operáciu podľa § 15 písm. a), b) alebo c) sa zníži

a) o 20 %, ak bol prekročený stanovený počet aplikácií chemických prípravkov na ochranu rastlín podľa § 21 ods. 1 písm. b), § 22 ods. 1 písm. c), § 23 ods. 1 písm. a) druhého bodu alebo § 23 ods. 1 písm. b) tretieho bodu a štvrtého bodu,

b) o 25 %, ak žiadateľ o platbu, nepredložil kontrolnému ústavu evidenciu spotreby prípravkov na ochranu rastlín podľa § 21 ods. 1 písm. c), § 22 ods. 1 písm. d) alebo § 23 ods. 1 písm. c) tretieho bodu.“.

Doterajšie odseky 5 až 12 sa označujú ako odseky 8 až 15.

1. V § 30 ods. 5 písm. a) a § 38 ods. 6 písm. a) sa slová „najviac 0,29“ nahrádzajú slovami „menej ako 0,3“.
2. § 31 sa dopĺňa odsekom 3, ktorý znie:

„(3) Ak počas trvania záväzku v rámci opatrenia podľa § 1 ods. 1 písm. d) dôjde k prispôsobeniu záväzku48b) zmenou druhu pozemku dielu pôdneho bloku vedeného v evidencii pôdnych blokov ako orná pôda na trvalý trávny porast,48c) žiadateľ o platbu je povinný odo dňa doručenia oznámenia platobnej agentúry o tejto skutočnosti plniť podmienky ustanovené v § 37 písm. c) a e) pre druh pozemku trvalý trávny porast; tým nie sú dotknuté ustanovenia osobitného predpisu.48d)“.

Poznámky pod čiarou k odkazom 48b až 48d znejú:

„48b) Čl. 14 ods. 2 delegovaného nariadenia (EÚ) č. 807/2014 v platnom znení.

48c) Čl. 4 písm. h) nariadenia (EÚ) č. 1307/2013 v platnom znení.

48d) Zákon č. 189/2009 Z. z. o ekologickej poľnohospodárskej výrobe.“.

1. V § 33 sa slovo „Operácie“ nahrádza slovom „Opatrenia“.
2. § 35 sa dopĺňa odsekom 7, ktorý znie:

„(7) Žiadateľ o poskytnutie podpory môže ponechať ornú pôdu ležať úhorom, ak dodrží všetky podmienky záväzku na ploche zaradenej do záväzku. Platba na ekologické poľnohospodárstvo sa neposkytuje na diel pôdneho bloku v roku, v ktorom bola orná pôda ponechaná úhorom.“.

1. § 37 písm. c) sa za slová „poľnohospodárskej pôdy“ vkladajú slová „poľnohospodárskeho podniku“.
2. V § 37 písmeno f) znie:

„f) má po skončení konverzie certifikovanú produkciu v kvalite „bio“52) podľa zamerania výroby, pričom certifikát musí byť vystavený inšpekčnou organizáciou v roku, v ktorom žiadateľ žiada o poskytnutie platby; v rastlinnej produkcii postačuje jeden certifikát na pestovanú plodinu a v živočíšnej produkcii postačuje certifikát na jeden produkt.“.

1. § 37 sa dopĺňa písmenom g), ktoré znie:

„g) zašle platobnej agentúre kópiu certifikátu podľa písmena f) najneskôr do 15. novembra príslušného roka.“.

1. V § 38 ods. 1, 2, 4, 6, 9 a 10 sa slová „podľa § 31“ nahrádzajú slovami „podľa § 31 ods. 1“.
2. V § 38 sa za odsek 2 vkladá nový odsek 3, ktorý znie:

„(3) Platba podľa § 31 ods. 1 sa zníži o 10 %, ak platobná agentúra na základe vykonanej kontroly zistí, že žiadateľ nedodržal podmienku podľa § 37 písm. g).“.

Doterajšie odseky 3 až 10 sa označujú ako odseky 4 až 11.

1. V § 38 ods. 8 sa slová „je vyššie“ nahrádzajú slovami „sa rovná alebo je vyššie“.
2. V § 40 ods. 12 prvá veta znie: „Dojnicu možno nahradiť inou dojnicou evidovanou v centrálnom registri hospodárskych zvierat, ak sú splnené podmienky podľa osobitného predpisu.43a)“.
3. V § 42 písmená a) až c) znejú:

„a) pri jednoradovom boxe 5,9 m2 na dojnicu,

b) pri protiľahlom boxe 5,58 m2 na dojnicu,

c) pri kotercovom ustajnení 7,19 m2 na dojnicu.“.

1. Poznámka pod čiarou k odkazu 54 znie:

„54) § 3 ods. 1 písm. a) nariadenia vlády Slovenskej republiky č. 735/2002 Z. z., ktorým sa ustanovujú minimálne normy ochrany ošípaných.“.

1. V § 44 ods. 1 písm. c) sa slová „2,23 m2“ nahrádzajú slovami „2,26 m2“.
2. V § 44 ods. 2 sa slová „priemerne 30 a viac“ nahrádzajú slovami „najmenej 30“.
3. V § 44 ods. 3 sa za slovo „desiatich“ vkladá slovo „pracovných“.
4. V § 46 ods. 5 písmeno a) znie:

„a) § 44 ods. 2 a 3,“.

1. V § 46 odsek 6 znie:

„(6) Platba na operáciu podľa § 39 písm. b) sa

a) zníži o 10%, ak žiadateľ o platbu nezašle platobnej agentúre sumárny výkaz o počte odchovaných ošípaných v lehote podľa § 43 ods. 2,

b) zníži o 20%, ak žiadateľ o platbu zašle platobnej agentúre sumárny výkaz o počte odchovaných ošípaných až na základe výzvy platobnej agentúry v určenom termíne,

c) neposkytne v príslušnom roku, ak žiadateľ o platbu nezaslal platobnej agentúre sumárny výkaz o počte odchovaných ošípaných ani na základe výzvy platobnej agentúry.“.

1. V § 47 ods. 2 sa na konci pripájajú tieto slová: „a v Informačnom systéme lesného hospodárstva32a)“.
2. V § 47 sa za odsek 4 vkladá nový odsek 5, ktorý znie:

„(5) Pri prekrytí lesného pozemku v chránenom vtáčom území podľa odseku 3 a lesného pozemku nachádzajúceho sa na území európskeho významu podľa odseku 4 je žiadateľ povinný plniť podmienky operácie podľa odseku 1 písm. a).“.

Doterajší odsek 5 sa označuje ako odsek 6.

1. V § 50 ods. 1 písm. e) a § 51 ods. 1 písm. e) sa nad slovo „rastlín,“ umiestňuje odkaz 44.
2. § 60 sa dopĺňa odsekmi 9 a 10, ktoré znejú:

„(9) Ak počas trvania záväzku dôjde k opakovanému porušeniu niektorej podmienky v rámci opatrení podľa § 1 ods. 1 písm. c), d) a f), platba sa zníži o dvojnásobok sumy, o ktorú bola platba znížená pri predchádzajúcom porušení rovnakej podmienky, a to až do 100 % celkovej platby; za opakované porušenie sa nepovažuje ďalšie porušenie rovnakej podmienky v priebehu roka, za ktorý sa poskytuje platba.

(10) Ustanovenia o znížení, neposkytnutí alebo vrátení poskytnutej platby sa nepoužijú, ak k porušeniu podmienky ustanovenej týmto nariadením vlády došlo v dôsledku zásahu vyššej moci.4)“.

1. Za § 60a sa vkladá § 60b, ktorý vrátane nadpisu znie:

„**§ 60b**

**Prechodné ustanovenia k úpravám účinným od 1. apríla 2017**

(1) Konania začaté a právoplatne neskončené do 31. marca 2017 sa dokončia podľa doterajšieho predpisu.

(2) Podmienky poskytnutia platieb na základe žiadostí o poskytnutie podpory a žiadostí o platbu podaných po 1. apríli 2017 sa posudzujú podľa tohto nariadenia vlády.“.

1. Príloha č. 7 vrátane nadpisu znie:

„Príloha č. 7

k nariadeniu vlády č. 75/2015 Z. z.

**Minimálny počet jedincov na hektár potrebných na vstup do systému integrovaná produkcia v ovocinárstve**

|  |  |  |
| --- | --- | --- |
| Ovocný druh | Minimálny počet jedincov/ha | |
| produkčný sad | ostatný sad |
| Jadroviny | 1000 | 400 |
| Broskyňa | 600 | 300 |
| Marhuľa | 600 | 300 |
| Slivka | 500 | 300 |
| Čerešňa | 500 | 300 |
| Višňa | 500 | 300 |
| Ringlota | 500 | 300 |
| Ríbezľa | 3000 | 2 000 |
| Egreš | 2000 | 1000 |
| Malina | 5000 | 3000 |
| Černica | 3000 | 2000 |
| Čučoriedky | 3000 | 2000 |
| Brusnice | 10 000 | 5000 |
| Rakytník | 1000 | 500 |
| Baza čierna | 500 | 300 |
| Jarabina čierna (Arónia) | 1000 | 600 |
| Ruža jabĺčková | 1000 | 600 |
| Mandľa | 300 | 200 |
| Orech | 150 | 50 |
| Gaštan | 150 | 50 |
| Lieska | 300 | 200 |

“.

1. Príloha č. 10 vrátane nadpisu znie:

„Príloha č. 10

k nariadeniu vlády č. 75/2015 Z. z.

**Minimálne požiadavky na používanie hnojív a prípravkov na ochranu rastlín**

A. Minimálne požiadavky na používanie hnojív:

1. Neaplikovať hnojivá, hospodárske hnojivá, sekundárne zdroje živín a komposty, ak je pôda zamrznutá, zasnežená alebo zamokrená, alebo ak ich aplikáciu zakazujú osobitné predpisy.76)
2. Dodržiavať zákaz aplikácie dusíkatých hnojivých látok od 15. novembra do 15. februára.
3. Dodržiavať zákaz aplikácie dusíkatých hnojivých látok na svahoch ornej pôdy so sklonom viac ako 10° a na trvalých trávnych porastoch so sklonom viac ako 12°. To sa nevťahuje na aplikáciu maštaľného hnoja a kompostov, ak sú zapravené do ornej pôdy najneskôr do 24 hodín po ich aplikácii.77)
4. Viesť trvalú evidenciu78) o príjme a použití hnojív.

B. Minimálne požiadavky na používanie prípravkov na ochranu rastlín:

1. Používať len autorizované a povolené prípravky na ochranu rastlín.79)
2. Integrované používanie prípravkov na ochranu rastlín realizovať podľa osobitného predpisu,80) ktorý upravuje podmienky pre prednostné používanie biologických prípravkov na ochranu rastlín, dodržiavanie osevného postupu, používanie primeraných agrotechnických opatrení, používanie rezistentných alebo tolerantných odrôd štandardného osiva alebo certifikovaného osiva, používanie vyvážených postupov hnojenia a tiež ochranu a podporu dôležitých užitočných organizmov, jeho súčasťou je aj monitorovanie škodlivých organizmov a zabezpečenie odbornej informovanosti.
3. Používanie prípravkov na ochranu rastlín je podmienené osvedčením o odbornej spôsobilosti.81)
4. Aplikačné zariadenie musí byť skontrolované najmenej raz za päť rokov do roku 2020 a potom každé tri roky.82) “.

Poznámky pod čiarou k odkazom 76 a 77 znejú:

„76) § 10 ods. 3 zákona č. 136/2000 Z. z. o hnojivách v znení neskorších predpisov.

§ 13 ods. 2 písm. h), § 14 ods. 2 písm. c), § 15 ods. 1 písm. d) a § 24 ods. 9 písm. b) zákona č. 543/2002 Z. z.

77) § 10c ods. 8 písm. b) zákona č. 136/2000 Z. z. v znení zákona č. 394/2015 Z. z.“.

1. V prílohe č. 12 časti A sa za tabuľku pripája táto veta: „Reprezentatívna vzorka poľnohospodárskej pôdy na analýzu rizikových prvkov sa vytvorí zmiešaním 25 stredných vzoriek pôdy odobratých z jedného dielu pôdneho bloku zaradeného do záväzku, ktoré sa využívajú na rovnaký účel, pričom vzorky sa musia odoberať z hĺbky 0,25 m.“.
2. V prílohe č. 12 časť B znie:

„B. Určenie hodnoty minerálneho dusíka v pôde

Odporúčaná metóda určenia hodnoty minerálneho dusíka v pôde podľa slovenskej technickej normy.83)“.

Poznámka pod čiarou k odkazu 83 znie:

„83) STN P ISO/TS 14256-1 Kvalita pôdy. Stanovenie dusičnanov, dusitanov a amónnych iónov v prirodzene vlhkých pôdach extrakciou roztokom chloridu draselného. Časť1: Manuálna metóda (46 5109).“.

1. Za prílohu č. 15 sa vkladá príloha č. 15a, ktorá vrátane nadpisu znie:

„Príloha č. 15a

k nariadeniu vlády č. 75/2015 Z. z.

**Zaradenie zeleniny podľa rodu pre vyvážený osevný postup**

1. **Plodiny zeleniny zaradené podľa rodu**

**Rod latinsky/slovensky Plodiny zeleniny**

Allium (cesnak) cibuľa, šalotka, pór, cesnak, pažítka

Anthriscus (trebuľka) trebuľka

Apium (zeler) zeler

Asparagus (asparágus) špargľa

Beta (repa) repa obyčajná cviklová (cvikla), mangold

Brassica (kapusta) kel, karfiol, brokolica, kaleráb, kapusta

Capsicum (paprika) paprika

Cichorium (čakanka) čakanka

Citrullus (dyňa) dyňa červená

Cucumis (uhorka) melón, uhorka

Cucurbita (tekvica) tekvica, cuketa, patizón

Cynara (artičoka) artičoka

Daucus (mrkva) mrkva

Foeniculum (fenikel) fenikel

Lactuca (šalát) šalát

Lycopersicon (rajčiak) rajčiaky

Petroselinum (petržlen) petržlen

Phaseolus (fazuľa) fazuľa

Pisum (hrach) hrach

Raphanus (reďkev) reďkovka, reďkev

Rheum (rebarbora) rebarbora

Scorzonera (hadomor) hadí mor španielsky

Solanum (ľuľok) baklažán

Spinacia (špenát) špenát

Valeriana (valeriána) valeriánka

Vicia (vika) bôb obyčajný

Zea (kukurica) kukurica

1. **Viacročné plodiny zeleniny pre vyvážený osevný postup**

|  |
| --- |
| Hadí mor španielsky, Chren dedinský, Mangold, Špargľa, Rebarbora, Pažítka, Cibuľa zimná, Čakanka Topinambur |

“.

1. V Prílohe č. 16 sa doterajší text označuje ako časť A a dopĺňa sa časťou B, ktorá znie:

„**B. Zloženie zmesi rastlín pre multifunkčné pásy**

1. Ďatelinoviny

|  |  |
| --- | --- |
| Vika siata | *Vicia sativa* |
| Ďatelina egyptská | *Trifolium alexandrinum* |
| Ďatelina perská | *Trifolium resupinátum* |
| Vtáčia noha siata | *Ornithopus sativus* |
| Vičenec vikolistý | *Onobrychis viciifolia* |

1. Plodiny

|  |  |
| --- | --- |
| Pohánka jedlá | *Fagopyrum esculentum* |
| Slnečnica | *Helianthus annuus* |
| Ľan siaty | *Linum usitatissimum* |
| Horčica biela | *Sinapis alba* |
| Reďkovka | *Raphanus sativus* |
| Facélia | *Phacelia tanacetifolia* |

1. Byliny

|  |  |
| --- | --- |
| Kôpor voňavý | *Anethum graveolens* |
| Borák lekársky | *Borago officinalis* |
| Nechtík lekársky | *Calendula officinalis* |
| Nevädza poľná | *Centaurea cyanus* |
| Koriander | *Coriandrum sativum* |
| Fenikel | *Foeniculum vulgare* |
| Vlčí mak | *Papaver rhoeas* |
| Slez lesný | *Malva sylvestris ssp. mauritanica* |

Zmes osiva musí obsahovať najmenej sedem druhov rastlín v pomere 55 % ďatelinovín (najmenej tri druhy), 20 % až 25 % bylín (najmenej dva druhy) a 15 % až 20 % plodín (najmenej dva druhy), pričom zastúpenie facélie (*Phacelia tanacetifolia*) nesmie byť vyššie ako 3 % zmesi. Zmes osiva musí mať hmotnosť približne 12 kg/ha.“.

**Čl. II**

Toto nariadenie vlády nadobúda účinnosť 1. apríla 2017.